### Beslutning

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 9. juni 2021 har vedtaget Magistratens foranstående indstilling af 31. maj 2021.

Sundheds- og Omsorgsudvalget tager en principiel drøftelse af kritikken af indstillingen.

### Resumé

Malling Plejehjem har været lukket som plejehjem siden 2015, og anvendt til andre formål. Ved Sundhed og Omsorgs boligplan 2017 blev det besluttet at bygge 38 plejeboliger i Område Syd med en forventning om en ny placering. Det har efterfølgende vist sig, at det er mest hensigtsmæssigt at modernisere de nuværende 20 boliger ved [adresse] samt at etablere 18 nye boliger.

Einer Knudsen nuværende 20 to-rums plejeboliger fordelt i to klyngehuse moderniseres. Fællesarealerne udvides og gøres mere åbne og imødekommende for beboerne.

En del af det eksisterende hovedhus nedrives og der bygges i stedet 18 nye to-rums plejeboliger i to etager. Den resterende del af det gamle hovedhus bevares og skal fortsat benyttes til personalefunktioner og øvrige servicearealer. Byggeriet har været udbudt i totalentreprise.

Byggeriet er udbudt i omvendt licitation med forhandling. Resultatet af licitationen danner grundlag for indstillingen for anskaffelsessummer og anlægsbevillinger.

### Indstilling

Det indstilles:

At 1) der godkendes en samlet anskaffelsessum på 36.539.000 kr. incl. moms til opførelse af 18 almene plejeboliger og at der optages lån i Kommunekredit på 88 % af den samlede anskaffelsessum vedrørende 18 almene plejeboliger, svarende til 32.154.067 kr.

At 2) der gives tilsagn om støtte til projektet på statens vegne i henhold til almenboligloven og at der gives bemyndigelse til Sundhed og Omsorg til at godkende skema A og B vedrørende 18 plejeboliger med servicearealer.

At 3) der godkendes en samlet anlægsbevilling på 4.370.000 kr. excl. moms til opførelse af servicearealer i tilknytning til plejeboligerne.

At 4) der meddeles en anlægsbevillingsforøgelse på 26.085.000 kr. incl. moms til 18 almene plejeboliger.

At 5) der meddeles anlægsindtægtsbevilling på 400.000 kr. statsligt servicearealtilskud til 10 nye boliger.

At 6) der godkendes en samlet anlægsbevilling på 15.811.000 kr. incl. moms til renovering af 20 plejeboliger.

At 7) der godkendes en samlet anlægsbevilling på 5.193.000 kr. til renovering af servicearealer til 20 plejeboliger samt renovering af Odette Lund hovedhus.

At 8) der godkendes at der kan optages lån i [adresse] på 15.670.000 kr. til finansiering af arbejder i de 20 plejeboliger i klyngehusene.

At 9) den kommunale andel af rådighedsbeløb for de 20 boliger der ikke opføres placeres på ”modernisering Ældreboliger” i B2024.

### Sagens forløb

27-05-2021 Borgmesterens Afdeling påtegning

Fremsendes til Magistraten.

Borgmesterens Afdeling bemærker, at indstillingen på nogle punkter afviger fra de generelle styringsprincipper.

Det fremgår af indstillingen, at der ikke afregnes pris for grunden i projektets nybygningsdel, hvilket ikke er i overensstemmelse med de byrådsvedtagne principper for opførelse af almene plejeboliger. Dette begrundes i indstillingen med en kombination af nedrivningsudgifter og oparbejdet gæld i det nedrevne. Hvordan der både kan være oparbejdet gæld og være behov for nedrivning udfoldes ikke nærmere.

Projektet har været udbudt i totalentreprise. Byrådet har besluttet som udgangspunkt ikke at anvende totalentreprise medmindre der er særlige begrundelser herfor. Valg af entrepriseform begrundes ikke i indstillingen.

Der er i projektets ombygningsdel ikke indarbejdet finansiering fra almenboligområdets dispositionsfond i Sundhed og Omsorg. Borgmesterens Afdeling anbefaler, at det undersøges nærmere, hvordan almenboligområdets dispositionsfond i Sundhed og Omsorg kan medfinansiere ombygningsbehov i både dette tilfælde, hvis det gøres muligt, og generelt.

Sundhed og Omsorg anbefaler en stillingtagen før sommerferien for at kunne indgå totalentreprisekontrakt indenfor fastsatte tidsfrister i et gennemført udbud. Byrådet kan derfor enten beslutte gennemførelsen af projektet som det foreligger, eller anmode Sundhed og Omsorg om at afdække et bredere beslutningsgrundlag for flere plejeboliger i den sydlige del af kommunen. Oprindeligt var forudsætningen, at der skulle opføres plejeboliger i Beder, og der var ikke forudsat ombygning. Set i lyset af de ret betydelige projektforandringer og den udfordrede økonomi kan det diskuteres, om projektet ikke burde have været forelagt Byrådet inden udbud.

Hvis projektet gennemføres som det foreligger, anbefaler Borgmesterens Afdeling, at afvigelserne fra principper og retningslinjer beskrevet i påtegningen betragtes som en enkeltstående undtagelse, og at der fremover i lignende situationer sikres et klart forudgående mandat fra Byrådet til afvigelser i god tid forud for igangsættelse af udbud eller lignende.

Hvis der anmodes om et bredere beslutningsgrundlag, anbefaler Borgmesterens Afdeling, at der som minimum afdækkes et scenarie med nybyggeri under barmarkslignende forhold for det samlede projekt med fokus på blandt andet værdisættelse af de nuværende arealer og bygninger samt håndtering af de beskrevne afvigelser. Teknik og Miljø bør inddrages i en realistisk værdisættelse og udpegning af alternative områder. I et evt. nyt beslutningsgrundlag bør også indgå den samlede klimavirkning af beskrevne alternativer.

Borgmesterens Afdeling har herudover ingen bemærkninger.

 31-05-2021 Magistraten

Fremsendes til [adresse] Byråd med bemærkning, at Magistraten i mødet den 31. maj 2021 anbefaler, at byrådet tiltræder Magistratsafdelingen for Sundhed og Omsorgs indstilling af 20. maj 2021 i overensstemmelse med påtegning af 27. maj 2021 fra Borgmesterens Afdeling.

Påtegningen fra Borgmesterens Afdeling drøftet. Fremadrettet kan der være behov for en generel drøftelse af total- contra fagentrepriser, samspil mellem bygningsafdeling m.m.

 09-06-2021 Aarhus Byråd

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 9. juni 2021 har vedtaget Magistratens foranstående indstilling af 31. maj 2021.

Sundheds- og Omsorgsudvalget tager en principiel drøftelse af kritikken af indstillingen.